procesaur/Wiki.mk huggingface dataset:
897 Лисистрата

897 Лисистрата — астероид од главниот астероиден појас кој е во орбита околу Сонцето. Астероидот е откриен од Макс Волф на 3 август 1918 година.
Овој е член на динамичното Мариино семејство на астероиди која најверојатно настанала како последица на распад при судир на поголемо тело.
Иван Кавалеиро

Иван Рикардо Невес Абреу Кавалеиро (роден на 18 октомври 1993) — португалски фудбалер, напаѓач на Вулверхемтон Вондерерс и на португалската репрезентација.
1 Технички одлики
Природно игра како десно крило, но тој може да игра и како лево крило или како втор напаѓач.
2 Кариера
2.1 Репрезентација
На 5 мај 2014 година, Кавалеиро го направил своето деби за сениорската репрезентација во пријателскиот натпревар Португалија-Камерун (5-1).
3 Титули
3.0.1 Бенфика
* Примеира лига (1) : 2013-2014.
* Куп на Португалија (1) : 2013-2014.
* Лига куп на Португалија (1) : 2013-2014.
900 Розалинда

900 Розалинда — астероид од главниот астероиден појас кој е во орбита околу Сонцето. Астероидот е откриен од Макс Волф на 10 август 1918 година. Именуван е по лик во операта на Јохан Штраус ''Лилјакот''.
1038 Такија

1038 Такија — астероид, откриен од германскиот астроном Макс Волф на 24 ноември 1924 година. Привременото име било 1924 TK. Подоцна, објектот е именуван според Едвард Тук и неговата сопруга. Биле направени три орбити за секои два објекта Јупитер.
1 Наводи
Џеси Лингард

Џеси Елис Лингард (роден на 15 декември 1992, во Ворингтон) — англиски фудбалер, играч од средниот ред, кој моментално е без клуб.
1 Кариера
1.1 Клубови
Лингард е роден во Ворингтон, Чешир, и завршил средно школо на Бимонт академијата. Тој напредувал се развивал во младинската школа на Манчестер Јунајтед и бил дел од тимот кој го освоил ФА Купот за млади во сезоната 2010-2011, пред да го потпише првиот професионален договор во текот на летото на 2011 година.
Во следните сезони три сезони Лингард поминал периоди на заем во Лестер Сити, Бирмингем Сити и Брајтон и Хоув Албион.
Во летото 2014 Лингард се вратил во Манчестер Јунајтед и бил дел од пред-сезонската турнеја на клубот. На 16 август 2014, го направил своето деби за првиот тим на Манчестер Јунајтед во првото коло од Премиер лигата 2014-2015 во поразот со 1-2 од Свонзи Сити на Олд Трафорд, во првиот натпревар на Луј ван Гал како менаџер. Лингард го започнал натпреварот како стартер, но бил заменет од Аднан Јанузај после само 24 минути игра поради повреда.
1.2 Репрезентација
Лингард е поранешен репрезентативец на англиската репрезентација под 21 година. Својот прв повик го добил за пријателскиот натпревар против Шкотска на 13 август 2013 година, и го направил своето деби во второто полувреме како замена за Нејтан Редмонд во победата на Англија со 6-0. Лингард ја претставувал својата репрезентација на УЕФА Европско првенство за играчи под 21 година - 2015 година во Чешка. Во вториот натпревар од групната фаза, Лингард влегол од клупата и го постигнал победничкиот гол во победата со 1-0 над Шведска.
3034 Клименхага

3034 Клименхага (A917 SE) — двоен астероид од главниот појас откриен на 24 септември 1917 г. од Макс Волф во Хајделберг. Наречен е во 1987 г. по Џон Л. Клименхага од Универзитетот на Викторија, во чест на неговата работа на полето на астрофизиката. Во 2009 г. е месечина што кружи околу астероидот, со орбитален период од 18 часа и 57 минути, но откритието е објавено дури во 2013 г.
901 Брунзија

901 Брунзија — астероид од типот S<sup></sup> која припаѓа на Флориното семејство од главниот астероиден појас кој е во орбита околу Сонцето. Астероидот е откриен од Макс Волф на 30 август 1918 година. Неговиот вртежен период е 3,136 часови<sup></sup>.
2483 Гвиневера

2483 Гвиневера (1928 QB) — астероид од надворешниот астероиден појас со пречник од 44 км, откриен на 17 август 1928 г. од Макс Волф во Хајделберг. Член е на астероидното семејството Хилда, кое е во 3:2 орбитална резонанса со Јупитер. Во 1998 г. со бројчената интеграција изработена од Далгрен, утврдено е дека има најголеми шанси да се судри со друг астероид. Ризикот од 74% се јавува кога е релативно блиску до перхелијот и му се наближува на главниот астероиден појас.
1 Наводи
* Dahlgren, M.; Lahulla, J.F.; Lagerkvist, C.-I.; Lagerros, J.; et al. (1998) Icarus 133, 247-285.
677 Алтје

677 Алтје е мала планета во Главниот астероиден појас којашто кружи околу Сонцето, откриена од страна на Август Копф во Хајделберг на 18 јануари 1909 година. Објектот бил именуван по холандскиот пејач Алтје Нордевир-Редингјус.
Овој објект има геометриско албедо од 0.2794. Фотометричките набљудува во текот на 2008 покажале дека вртежниот период изнесува 16,6076 ± 0,0006 часа и има светлосна варијација од 0.30 ± 0.02.
677 Алтје орбитира со околу 7/3 од Керквудовиот јаз. Тоа значи дека објектот има орбитна резонанца од 7:3 во однос на Јупитер, исполнувајќи седум орбити за секои три орбити на планетата. За помалите објекти, ова обично наведува на заклучокот дека постои орбитна нестабилност, којашто причинува поместување кон различен орбитен период. 677 Алтје е премногу голема за нејзината орбита да биде поместена за повеќе од 0,01 ае за време на животниот век на Сончевиот Систем. Поверојатно е дека орбитнитното заемодејство со џуџестата планета Церера можеби ја поместила неговата денешна орбита, бидејќи орбитата на 677 Алтје води кон релативно блиски средби со Церера.
1053 Вигдис

1053 Вигдис — астероид, откриен од германскиот астроном Макс Волф на 16 ноември 1925 година. Привременото име било 1925 WA. До денес не се знае што означува името на објектот.
1 Наводи
3687 Ѕус

3687 Ѕус (A908 TC) — астероид од главниот појас откриен на 7 октомври 1908 г. Август Копф во Хајделберг. Со набљудувањата направени во 2002 г. во опсерваторијата Сантана во Калифорнија, утврден е вртежен период од 7,44 ± 0,01 часа. При секое свртување, сјајноста на 3687 Ѕус се движи од 0,25 ± 0,04 во величина.
Афелот на астероидот е на оддалеченост од 3,268 AU од Сонцето, а перихелот на 2,191 AU. Ексцентрицитетот на орбитата изнесува 0,197 наклонот на орбитата во однос на еклиптичката рамнина изнесува околу 15,8 степени, а орбиталниот период на астероидот изнесува 1647 денови.
538 Фредерика

538 Фредерика — астероид од главмиот астероиден појас во орбита околу Сонцето.
Фотометриските набљудувања од опсерваторијата Орган Меса во Ново Мексико од 2012 година забележале вртежен период од 46,728 ± 0,004 часови со светлосна промена на величината од 0,25 ± 0,02.
1 Наводи
### G. A. Krasinsky et al. ''Hidden Mass in the Asteroid Belt'', Icarus, Vol. 158, p. 98 (2002).
# T. Mothé-Diniz et al. Rotationally Resolved Spectra of 10 Hygiea and a Spectroscopic Study of the Hygiea Family, Icarus, Vol. 152, p. 117 (2001).
863 Бенкоела

863 Бенкоела — астероид што кружи околу Сонцето, откриена од германскиот астроном Макс Волф на 9 февруари 1917 година во Хајделберг.
10µ радиометрички податоци собрани од Кит Пик во 1975 дале пречник приближно од 34 километри.
679 Пакс

679 Пакс е мала планета којашто кружи околу Сонцето, откриена од страна на германскиот астроном Август Копф на 28 јануари 1909 година. Објектот е наречен по римската божица Пакс.
Со мерењата спроведени со помош на прилагодлива оптика во Кековата опсерваторија е добиен просечен пречник од 62 км. Ова е за 16% повеќе од пречникот измерен со помош на IRAS. Астероидот има елонгација со големина од 1,66 ± 0,23 меѓу големата и малата оска. Во фотометричките мерења објавени во 1992 година се среќава дека вртежниот период изнесува 8,452 часа.
Фотометричкото проучување на овој астероид открива дека објектот има неправелни особености коишто укажуваат дека реголитот се состои од мешавина на низок и висок албеден материјал. Ова би можело да биде причинето од делење на астероидниот супстрат со спектрални особености на јаглероден хондрит (CO3/CV3).
686 Герзуинда

686 Герзуинда — астероид кој кружи околу Сонцето, откриена од страна на германскиот астроном Август Копф на 15 август 1909 година во Хајделберг.
По објектот е именувано семејство од 40-207 астероиди коишто имаат слични спектрални особености и орбитални елементи, па оттука можно е истите да настанале како последица на ист судир. Сите членови на астероидното семејство имаат релативно висок наклон.
470 Килија

470 Килија (1901 GJ) — астероид главниот појас со пречник од 26 км, откиен на 21 април 1901 г. од Лујџи Карнера во Хајделберг. Потенцијално потребни му се 290 часа за да направи едно свртување.
1069 Планкија

1069 Планкија — астероид од главниот астероиден појас. Откриен од Макс Волф на 28 јануари 1927 година со привремена ознака 1927 BC. Именуван е по познатиот германски физичар Макс Планк.
Фотометриските мерења направени во 2000 година, кога биле комбинирани со првичните набљудувања, прикажани на светлинската крива со период од 8,643 ± 0,05 часови. Од 2013 година, предвидувањата за периодот за вртењето е 8,665 часови.
478 Тергесте

478 Тергесте — астероид што кружи околу Сонцето. Му припаѓа на главниот појас, што значи дека неговата орбита се наоѓа помеѓу орбитите на Марс и Јупитер.
Тересте е старо име на градот Трст. Наречен е во чест на градот бидејќи неговиот откривач Лујџи Карнера, многу години бил директор на Трстјанската опсерваторија.
693 Цербинета

693 Цербинета е мала планета којашто кружи околу Сонцето, откриена од страна на Август Копф на 21 септември 1909 година во Хајделберг. Објектот е наречен по ликот од операта „Аријадна на Наксос“ од Рихард Штраус.
914 Пализана

914 Пализана — астероид од главниот астероиден појас кој е во орбита околу Сонцето. Астероидот е откриен од Макс Волф на 4 јули 1919 година. Именуван е по австрискиот астроном Јохан Пализа.
Мерките користејќи прилагодлива оптика на Кековата опсерваторија дале пречник проценет на 76 километри. Соодносот на големината помеѓу големата и малата оска е 1,16.
545 Месалина

545 Месалина — астероид од главниот астероиден појас во орбиа околу Сонцето. откриен е на 3 октомври 1904 од страна на Паул Гец (привремено име 1904 OY), во Хајделберг. Именуван според Валерија Месалина, третата сопруга римскиот цар Клавдиј.
733 Мокија

733 Мокија — астероид кој кружи околу Сонцето. Покривањето на објектот било набљудувано од страна на Оскар Каналес Морено на 1 октомври 2001 година.
1 Поврзано
* Список на астероиди/701–800
* Значење на имињата на астероидите: 501–1000
477 Италија

477 Италија (1901 GR) — астероид од главниот појас откриен на 23 август 1901 г. италијанскиот астроном Лујџи Карнера во хајделберг.
Фотометриските набљудувања на овој астероид направени во 2005 г. укажуват на вртежен период од 19,4189 часа и колебање на сјајноста од величина од 0,2.
1141 Бомија

1141 Бомија е главен астероиден појас, приближно километри во пречник. За да направи револуција околу Сонцето и се потребни 3 години. Бил откриен од Макс Волф на 4 јануари 1930 година. Привременото име било 1930 AA.Тој бил именуван по госпоѓата Бом Валц, која го донирала Валцовиот рефлекторски телескоп во Хајделбершката опсерваторија.
808 Мерксија

808 Мерксија — астероид кој кружи околу Сонцето. Според него е именувано Мерксиското семејство (збир на астероиди кои поседуваат слични орбитални елементи и физички својства).
Спектарот на овој објект покажува дека станува збор за астероид од типот S со ниски и високи количества на калциумови облици на пироксени на површината, како и помалку од 20% оливин. Високото количество на калциумови пироксено од околу 40% или поголемиот дел од целокупниот пироксен, што укажува на историја наслаѓи на магматски карпи. Ова укажува дека астероидот минал низ процес на диференцијација при топењето, при што се создала површина од базалт.
808 Мерксија се користи како именување за Мерксиското семејство на астероиди кои споделуваат слични орбитални елементи и физички својства. Членовите на ова семејство, вклучувајќи ги тука и 808 Мерксија, кој најверојатно потекнуваат од распадот на базалтен објект, кпј пак потекнува од поголем објект кој претходно минал низ магматска диференцијација. Други членови на ова семејство се 1662 Хофман, 2042 Ситарски, 2504 Гавиола и 3363 Бовен.
805 Хормутија

805 Хормутија — астероид кој кружи околу Сонцето. Овој астероид има овална орбита низ главниот астероиден појас која дсстигнува перихел малку понадвор од Керквудовата празнина на 2,5 ае. Пречникот се проценува дека изнесува 73 км, и е едн од 500 големи астероиди.
972 Конија

972 Конија — астероид од главниот астероиден појас кој е во орбита околу Сонцето. Астероидот е откриен од Макс Волф на 18 јануари 1922 година. Во 2007 година, податоците од светлинската крива покажале дека Конија се врти во период 18,472 ± 0,004 часови.
1169 Алвина

1169 Алвина — астероид. Тој бил откриен од Макс Волф и Марио А. Фереро на 30 август 1930 година. Привременото име било 1930 ОХ. Бил именуван по често употребуваното германско женско име.
472 Рим

472 Рим — астероид од главниот појас со пречник од 50 км, откриен од Лујџи Карнера на 11 јули 1901 г. Има привремена ознака 1901 GP. Името му го дал Антонио Абети, во чест на градот Рим.
На 8 јули 2010 г. астероидот ја покрил ѕвездата Делта Змијоносец во врметраење од 5 секунди. Патеката минала низ Средна Европа долж појас Стокхолм-Копенхаген-Бремен-Нант-Билбао. Ова досега едиственото прикривање видливо со голо око во XXI век.
Астероидот е член на диманичкото Мариино семејство кое веројатно настанало како резултат на судирниот распад на матично тело.
801 Хелвертија

801 Хелвертија — астероид од типот C којшто кружи околу Сонцето. Објектот е член на Главниот астероиден појас и се наоѓа во близина на Евномското семејство на астероиди. Астероидот, сепак, не е член на семејството, туку неповрзан натрапник во регионот, бидејќи неговиот состав не е во склад со членствите на семејството. Неговиот пречник изнесува 33 км, а неговото албедо е околу 0,038.
798 Рута

798 Рута — астероид кој кружи околу Сонцето, откриена од страна на германскиот астроном Макс Волф на 21 ноември 1914 година.
Објектот е член на динамичкото Еошко семејство на астероиди, коешто најверојатно било образувано како последица на уништување на некое поголемо тело.
809 Лундија

809 Лундија — мал двоен астероид од типот V кој орбитира во рамките на Флориното семејство во главниот астероиден појас.
Именуван е според Лундската опсерваторијата во градот Лунд, (Шведска) која функционира во рамките на Лундскиот универзитет.
1 Особености
Лундија орбитира во Флориното семејство. Сепак, спектарот од типот V покажува дека не станува збор за член на Флориното семејство, туку најверојатно станува збор за дел од друг астероид (два делови доколку се земе предвид и месечината) исфрлени од површината на 4 Веста најверојатно од некаков удар во минатото. Орбитата е на големо растојание од Веста за истиот да биде дел од Вестинското семејство. Не е јасно како успеал да ја постиге таа далечна орбита од астероидот Веста, но познати се и други примери на астероиди од типот V кој орбитираат надалеку од астероидот Веста. Преложен е механизм на поврзаност меѓу Јарковскиевиот ефект и нелиниските секуларни резонанси (претежно од Јупитер и Сатурн).
2 Двоен систем
Набљудувањата на светлинската крива во 2005 година покажале дека Лундија е двоен систем од два објекти со приближно иста големина кој кружат околу заедничкото тежиште. „Лундија“ денес се однесува на есен од овие објекти, додека останатиот е привремено означен како S/2005 (809) 1. Сличната големина на двата објекти е определен на начин што при меѓусебните прекривања светлината се намалува за слично количество на светлина без разлика на тоа кој објект е прикриен. Поради сличната големина на првиот и вториот објект овој систем се води како двоен систем.
Со слично албедо како она на 4 Веста (околу 0,4) наведува на помислата дека истите се со пречик од 7 км. Периодот на меѓусебното орбитирање е 15,4 часа, што пак отприлика кажува дека растојанието мегу истите е доста мало во интервал од 10–20 км доколку се земат предвид вообичаените вредности за густината и албедото.
1178 Ирмела

1178 Ирмела — астероид кој бил откриен од Макс Волф на 13 март 1931 година и било добиено привременото име 1931 ЕЦ. Бил именуван по Ирмела Руска, сопругата на Ернст Руска.
Радиометриски податоци собрани од 10µ-скиот радиотелескоп во националната опсерваторија Кит Пик од 1975 година со даден пречник од приближно 19 км.
Трнодол

Трнодол — урбанизирана населба во состав на Општина Карпош која се граничи со населбите Жданец и Козле од истата општина и се наоѓа на падините на планината Водно.
1 Историја
Населбата Трнодол била помала населба или селце кое спаѓало во околината на Скопје, по создавање на Општина Карпош на 8 ноември 1976 спаѓа под неа.
2 Демографија
Во населбата има околу 200 домаќинства, скоро сите Македонци.
Еден ден на Иван Денисович

Еден ден на Иван Денисович (руски: ''Один день Ивана Денисовича'') — краток роман на рускиот писател Александар Солженицин од 1962 година.
1 Содржина
Во романот е прикажан еден ден на затвореникот Иван Денисович Шухов, која ја издржува десетгодишната казна затвор во еден логор во руската степа. Рано наутро, затворениците ги будат за да одат на работа, а Шухов чувствува некоја мачнина, поради која се пријавува во амбулантата, но таму не успева да добие слободен ден. Потоа, по скромниот појадок, тој успева да скрие парче леб во душекот на креветот и заминува на местото каде затворениците ја градат термо-централата. Бидејќи температурата е многу ниска, затворениците најпрвин се обидуваат да се затоплат, затворајќи ги прозорските окна и палејќи оган. Потоа, тие започнуваат совесно да работат, а Шухов се истакнува како едне од најдобрите ѕидари. По завршувањето на работата, затворениците се враќаат во логорот, каде Шухов чека во редот за пратки, заменувајќи го затвореникот Цезар, кој за награда му ги отстапува вечерата и лебот. Вечерта, добро нахранет, Шухов оди задоволен на спиење, среќен што добро го пминал денот.
Сиромашното дејство на романот служи само како рамка во која авторот го опишува специфичниот живот во логорот, каде затворениците покажуваат голема солидарност, помагајќи си во секоја прилика и казнувајќи ги безмилосно предавниците. Притоа, никој не мисли на денот кога ќе ја дочека слободата, зашто таа изгледа бескрајно далеку. Оттука, секој затвореник е преокупиран со мислата како да се помине денот, како да се избегне затворската ќелија, како да се заштеди силата во текот на работата, како да се добие повеќе храна итн. Шухов речиси го има заборавено својот цивилен живот и не размислува за враќањето дома, ниту пак му е јасно зошто е осуден, зашто сите тие прашања немаат никаква смисла во суровите услови за живот во логорот, каде што преживувањето е единствената цел на човекот.
Козле

Козле - урбанизирана населба во состав на општина Карпош во градот Скопје. Населбата Козле се граничи со населбите Жданец и Трнодол од истата општина и се наоѓа веднаш под нив.
1 Институции
Амбуланта ,,Козле''
Хируп

Хируп (|Hürup; |Hyrup) — општина во округот Шлезвиг-Фленсбург, во Шлезвиг-Холштајн, Германија. Во нејзиниот денешен облик постои од 1970 година. Се наоѓа околу 7 километри југоисточно од градот Фленсбург. Во нејзини рамки се наоѓаат: Хирупхолц, Килсгард, Нојкруг и Весеби.
Општината претставува административно седиште на истоимената општинска заедница.
554 Перага

554 Перага — астероид во главниот астероиден појас во орбита околу Сонцето, откриен од страна на германскиот астроном Паул Гец на 8 јануари во 1905 година во Хајделберг.
Со употреба на радиобранови со бранова должина од 13 см од Аресибо од 1980 и 1985 година се искористени за определѕување на приближниот пречник од 101 км.
630 Еуфемија

630 Еуфемија — астероид со средна големина од семејството Евномија.
Фотометриските набљудувања во опсерваторијата Палмер Дивајд во 2005 г. укажуваат на вртежен период од 79,18 ± 0,02 часа со колебливост на сјајноста од 0,2 ± 0,02 величина. Сепак, останува некоја неизвесност во однос на податливоста на овие резултати.
1 Наводи
##G. A. Krasinsky et al. ''Hidden Mass in the Asteroid Belt'', Icarus, Vol. 158, p. 98 (2002).
Кроп-Штапелхолм

Кроп-Штапелхолм (|Kropp-Stapelholm) — општинска заедница во округот Шлезвиг-Фленсбург, во Шлезвиг-Холштајн, Германија. Нејзиното седиште е во Кроп. Била создадена на 1 јануари 2008 година од поранешните општински заедници Кроп и Штапелхолм.
Општинската заедница Кроп-Штапелхолм се состои од следниве општини:
Кроп (амт)

Кроп (|Kropp) — поранешна општинска заедница во округот Шлезвиг-Фленсбург, во Шлезвиг-Холштајн, Германија. Седиштето на општинската заедница било во Кроп. На 1 јануари 2008 година била споена со општинската заедница Штапелхолм за да ја создадат општинската заедница Кроп-Штапелхолм.
Општинската заедница Кроп се состоела од следниве општини:
# Алт Бенебек
# Берм
# Дерпштет
# Грос Рајде
# Клајн Бенебек
# Клајн Рајде
# Кроп
# Тетенхузен
584 Семирамида

584 Семирамида е мала планета којашто кружи околу Сонцето и се наоѓа во Астероидниот појас. Од фотометриските набљудувања во Опсерваторијата Макс Еванс во текот на 2014 година е утврдено дека вртежниот период изнесува 5,0689 ± 0,0001 ч. Оваа вредност е во склад со резултатите од претходните истражувања. Спектарот на објектот покажува дека тој е камен астероид од типот S (IV)
Штапелхолм

Штапелхолм (|Stapelholm) — поранешна општинска заедница во округот Шлезвиг-Фленсбург, во Шлезвиг-Холштајн, Германија. Се наоѓала на северниот брег на реката Ајдер, околу 25 километри југозападно од градот Шлезвиг. Седиштето на општинската заедница било во Нордерштапел. Во јануари 2008 година била споена со општинската заедница Кроп за да ја создадат Кроп-Штапелхолм.
Општинската заедница Штапелхолм се состоела од следниве општини:
# Бергенхузен
# Ерфде
# Мегердорф
# Нордерштапел
# Зидерштапел
# Тилен
# Волде
Нордерштапел

Нордерштапел (|Norderstapel; |Nørre Stabel) — општина во округот Шлезвиг-Фленсбург, во Шлезвиг-Холштајн, Германија.
Општината претставувала административно седиште на поранешната општинска заедница Штапелхолм.
Од март 2018 година е дел од општината Штапел.
ФК Гостивар

ФК Гостивар (|KF Gostivari) ― македонски фудбалски клуб од Гостивар. Клубот настапува во Втората македонска фудбалска лига - Запад.
1 Историја
Клубот бил основан во 1998.
Во сезоната 2012/13, Гостивар завршил на второто место и напреднал во Првата лига за првпат во клупската историја. Првата победа во сезоната 2013/14 била забележана на 18 август 2013 против Работнички. Екрем Хоџиќ, одбранбениот играч на Гостивар постигнал два гола, придонесувајќи за победа од 2-0.
2 Домашен терен
Традиционално, Гостивар настапува на Градскиот стадион Гостивар. Во сезоната 2017/18, екипата на Гостивар одиграла еден натпревар на Спортскиот центар АМС во Гостивар како домашна екипа.
Микрочитач

Микрочитач е оптички инструмент кој овозможува ситниот текст од микрофилмскиот кадар да биде зголемен.
Микрочитачот е специјален апарат кој служи за да се прочитаат ситните текстови од микрофилмот, кој се евидентираат во книга, или за потреба на истражувачите. Во архивската служба евидентирањето на микрофилмуваниот архивски материјал е регулирано како задолжителен дел на евиденција и се заведува во Книгата за евидентирање со внесување на податоци како: реден број, датум, број на примопредавачот , назив на творецот и граничните години. Задолжителната евиденција на микрофилмуваниот материјал ги дава неопходните одговори , и сето тоа се врши со помош на микрочитачот.
ФК Шкупи

:''Не го поистоветувајте со клубот Слога Југомагнат. За кошаркарскиот клуб видете КК Шкупи.''
ФК Шкупи 1927 (|KF Shkupi, |ФК Скопје (буквален превод)) — македонски фудбалски клуб од населбата Чаир во Скопје. Клубот настапува во Првата македонска фудбалска лига.
1 Историја
Клубот бил основан во 2012 година по спојувањето на ФК Албарса и ФК Слога Југомагнат. Клубот се смета за духовен наследник и обновен клуб на Слога Југомагнат. Во летото 2014 година, откако Шкупи го загубил баражот за Втората лига, клубот го презел ФК Корзо од Прилеп, клуб учесник во Втората лига. Потоа Корзо бил преименуван во Шкупи 1927. Правно, стариот Шкупи од 2012 година и преземениот Шкупи 1927 не претставуваат ист клуб.
2 Титули
* Прва македонска лига (1): 2021/22
* Втора македонска фудбалска лига (1): 2014/15
Петар Георгиев-Калица

Петар Георгиев-Калица (р. во Битола) — македонски композитор и текстописец. Основно и средно музичко образование завршил во Битола, отсек Виолончело. Дипломирал на Правниот факултет и положил правосуден испит, и работи професионално како адвокат. За време на своето музичко образование членувал во многу музички групи во неговата родна Битола. Прв голем успех доживеал на македонскиот музички фестивал Валандово со песната „''Ако одам во Битола''“ за која ги напишал музиката и текстот, а во изведба на Октетот Македонија. Со оваа песна тој ја освоил третата награда на жирито. Оваа песна е една од најпопуларните песни за Битола, а чија тема се старите битолски традиции. „''Ако одам во Битола''“ е искористена при изработката на многу документарни и музички настани посветени на Битола. Истата доживеала 12 преработки меѓу кои е и онаа од најпознатата македонска музичка ѕвезда Тоше Проески вклучена во неговиот етнички албум „''Божилак''“. Стилот на оваа преработка се разликува од изворната, но истата е добро примена од публиката.
Во 1989 година, Георгиев постигнал нов голем успех на најпознатиот македонски поп-фестивал МакФест каде учествувал како композитор и текстописец на македонскиот хит „''Летај ми, летај, гулабе''“ во изведба на познатиот хрватски пејач Крунослав Киќо Слабинац. Оваа песна го освоил второто место, заостанувајќи зад првопласираната само еден глас на публиката. Сепак, тој ја освоил наградата за најдобар текст за песна. Иако оваа песна не победила, истата сè уште е популарна на Балканот.
Во 1991 година, тој ја напишал својата најпозната песна „''Стариот џумбушлија''“ која ја извела познатата српска фолк-пејачка Ана Бекута на фестивалот Валандово. Песната се пласира на четвртото место заостанувајќи 3 гласа зад третопласираната. Оваа песна била хит-песна во Македонија и наредната година ја освоила наградата за најслушана песна во претходната година.
Истата година, тој зел учество на МакФест како композитор на песната „''Розите пак се тажни''“ во изведба на словенечката пејачка Симона Вајс. Како автор двапати учествувал на Скопје Фест, фестивал на кој бил биран македонскиот национален претставник за Евровизија:
*1998 година, „''Сон''“ во изведба на Моника Соколовска.
*2000 година, „''Дали ти си ова небо''“ во изведба на Маријан Стојаноски.
Карактеристичен белег на неговото музичко творештво се неговите текстови на традиционални староградски песни, каде основното вдахновение му е Битола, неговиот роден град.
Американското дуо, флејта и гитара, Алма Нова ја преработило неговата песна „''Ако одам во Битола''“ на нивниот албум „''После часови''“ (''After hours'') со наслов „''Битола''“. Албумот бил снимен во февруари 2009 година.
1 Награди
*Награда „4 Ноември“ - 2020
Асија Џебар

Асиа Џебар (Арапски: آسيا جبار‎) е псевдоним на Фатима Зохра Ималајен (30 јуни 1936-6 февруари 2015), алжирски романописец, преведувач и режисер. Поголемиот дел од нејзините дела се справуваат со пречките со кои се соочуваат жените, и таа е позната по нејзиниот феминистички став. Таа е "често поврзана со движењата за пишувањето на жените, нејзините романи се јасно фокусирани на создавање на родословие на алжирските жени, а нејзиниот политички став е анти-патријархален колку што е и анти-колонијален." Џебар е сметана за една од водечките и највлијателните писатели од Северна Африка. Таа била избрана за член на Француската академија на 16 јуни 2005 година, првиот писател од Магреб за да го постигне тоа признавање. Во 1996 година и беше доделена Нојштат меѓународна награда за литература. Таа е често именувана како кандидат за Нобелова награда за литература.
Џон Гвидети

Џон Алберто Гвидети (роден на 15 април 1992 во Стокхолм) — шведски фудбалер, напаѓач на Алавес и на шведската репрезентација.
1 Биографија
Гвидети има италијанско потекло преку својот дедо и од бразилско преку својата баба, татко му е поранешен шведски репрезентативец во рагби. Џон израснал во Кенија, каде што живеел од својата 3 година до 6 години како и кога имал 10 до 12.
2 Технички карактеристики
Физички цврст класичен напаѓач, кој се одликува како искусен изведувач на пенали но има одлична харизма што се смета за клучен елемент во соблекувалната. И покрај неговата висина од 185 см, има добра брзина и техника со топката..
3 Кариера
''овој пасус треба да се надополни''
4 Титули
4.1 Клубови
4.1.1 Манчестер Сити
* ФА Куп (1): 2010-2011.
* Комјунити Шилд (1) : 2012.
4.1.2 Селтик
* Шкотска Премиер лига (1) : 2013-2014.
* Лига куп на Шкотска (1) : 2014-2015.
4.2 Репрезентација
* Европско првенство за играчи под 21 година (1) : 2015.
Кахина

Кахина била берберска кралица, верски и воен водач која го предводела домородниот отпор против арапската исламска експанзија во северозападниот дел на Африка, регионот тогаш познат како Нумидиа. Родена е во почетокот на 7 век и починала кон крајот на 7 век во денешен Алжир. Се смета дека е од мешано потекло: берберски Евреин и византиски христијанин.
Нејзиното лично име е една од варијантите: Даја, Дехија, Дихја, Дахја или Дамја (со арапски правопис тешко е да се направи разлика помеѓу овие варијанти). Нејзината титулата според извори на арапски јазик е ал-Кахина (свештеничката пророк). Ова беше прекарот користен од страна на нејзините муслимански противници поради нејзината наводна способност да ја предвиди иднината.
Според една легенда таа во својата младост го ослободила нејзиниот народ од тиранин, со тоа што се согласила да се омажи за него, а потоа го убила на првата брачна ноќ.
Кахина изучувала орнитологија која ги преобликувала науката и учењето во Северна Африка. Денес, многу ја возвишуваат поради нејзините откритија и независност.
Приватно средно училиште „Академија Леонтиќ“

ПСУ „Академија Леонтиќ“ (целосно име: Приватно средно училиште „Академија Леонтиќ“) — приватно училиште од Скопје, каде се изучуваат фризерските и козметичките техники. Училиштето е во сопственост на Васка Леонтиќ.
1 Основање и развој
Училиштето е форимирано во 2008 година. Постои можност наставата во училиштето да се одвива на македонски, турски и албански јазик, но во досегашната работа, потребата на учениците била само на македонски јазик.
2 Упис во училиштето
Учениците се запишуваат по пат на интервју и професионална ориентација преку разговор со мајстор - предавач Васка Леонтиќ. На ова интервју се присутни родителите заедно со кандидатите кои планираат да се запишат. На овој разговор може да влезат сите осмоодделенци, без разлика на претходниот училиштен успех. Најважниот принцип на бирање ученици е желбата на кандидатот да го изучува и да го работи она што ќе го одбере. Училиштето доделува попусти, доколку од едно семејство се запишат повеќе членови.
3 Проектни активности
* Учество на модната недела
* Учество при снимање на спот, филм, како и потребите за телевизиски настапи
* Самостојни модни ревии и претстави
* Учество на проекти кои подразбираат општо-корисна работа, како пракса во старечки домови, деца без родители, хендикепирани лица и други.
* Учество на повеќе интернационални проекти* Редовни спортски активности, како тениски турнири, пливање, аеробик, пилатес, фитнес и кошарка.
Преспојник

Преспојник, преспоен кабел или печкорд (англ. patch cord, patch cable) е електричен или оптички кабел кој се користи за меѓусебно поврзување на електронски или оптички уреди за насочување на сигналите. Преспојниците вообичаено се изработуваат во многу различни бои за да може лесно да се разликуваат и истите се релативно кратки.
Преспојниците може да бидат со должина од неколку сантиметри за поврзување на компоненти или за насочување на сигнали преку преспоен панел, па до неколку метри за поврзување на уреди сместени во различни ормани.
Преспојниците може да бидат:
* Едножични кои се користат, на пример, за банана конектори
* Коаксијални кабли кои се користат, на пример, за BNC конектори
* Оклопени или неоклопени кабли од категорија 5, 5е, 6, или 6А кои користат 8P8C (RJ-45) модуларни конектори со прави T568A или T568B ожичувања. Модуларните кабли со ожичување T568A на едниот крај и T568B на другиот познати се како вркстени кабли.
* оптички кабли
* Оклопени или неоклопени Cat5, Cat5e, Cat6 или Cat6A кабли кои користат 8P8C (RJ-45) модуларни конектори со прави ожичувања T568A или T568B. Модуларните кабли со ожичување T568A на едниот крај и T568B на другиот познати се како вркстени кабли.
* Оптички кабли
Преспојниците секогаш имаат конектори на двата краја. Пигтејлот (англ. pigtail, свинско опавче) е сличен со преспојникот и тоа е неформално име за кабел опремен со конектор на едниот крај и голи жици (или гола оптика) на другиот.
1 Поврзано
* Каблирање
* Вкрстен кабел
Васка Леонтиќ

Васка Леонтиќ (11 август 1970, Истанбул) е стилист, едукатор, основач и директор на приватното средно училиште „Академија Леонтиќ“, на приватниот центар за стручна обука, како и сопственик на Студио Леонтиќ.
1 Животопис
Васка Леонтиќ е родена во Истанбул, Република Турција. На четири годишна возраст се сели со своето семејство во Скопје, каде живее и денес. Основно училиште заврши во „Кочо Рацин“. Првите две години од средното образование ги учеше во УСО „Кочо Рацин“ за моден творец, а последната година ја следеше во УСО „Димитар Влахов“, во групата за професионални фризери. Паралелно со образованието, следеше салонска пракса. По комплетирањето на своето образование и пракса, работеше седум и пол години. Во тој период следеше разни семинари и предавања, а учествуваше и на самостојни ревии и натпреварувања за фризури. Во Македонија има освоено прво место, а на ниво на Југославија има освоено десетто место.
2 Кариера
Васка Леонтиќ е активен член на Клубот на фризери во Скопје и учествува на сите ревии и манифестации што ги организира клубот. По осумгодишно работно искуство, отвори сопствено фризерско студио. Мајсторскиот испит за фризер го положи на 13 август 2008 година, а мајсторскиот испит за козметичар 28 декември 2009 година. Во 2009 година, преку проектот 45, ги започна студиите како вонреден студент на Економскиот факултет при Универзитетот „Св. Кирил и Методиј“ во Скопје.
По успешно завршена менаџерска програма во CEED TOP CLASS – 2009/2010, генерација три, зема учество како ментор во менаџерската програма CEED TOP CLASS 2010/2011, генерација четири. Во истата година, Васка Леонтиќ се јавува како промотор, оргазнизатор и толкувач на македонските работодавци и познати компании кои имаат потреба од бизнис партнерства во Турција, Истанбул, а исто така и за работодавци од Турција, Истанбул кои имаат потреба да инвестираат во Македонија. Во 2012 година, работи како координатор и директор на проектот „Донација од јавен интерес“, во склоп на ПСУ Академија Леонтиќ. Како дел од овој проект, децата од домот без родители се прифатени во училиштето на бесплатна настава.
Од 2009 година до денес активно соработува со Националната агенција за Европски образовни програми и подвижност, како домаќин, координатор и организатор на проекти во Македонија, но исто така и како учесник на проектите со име: „Леонардо да Винчи“ и „Ерасмус плус“. Од 2011 година, четири години е веќе учесник на Модната недела во Македонија, каде учествува со изработка на фризура и шминка за еминетни творци од Македонија и странство.
3 Печатени изданија
* Во 2013 година, го издава прирачникот за изработка на перики од природна коса.
* Во 2015 година, го издава прирачникот за Филмска, корективна шминка и за подготовка на козметички производи и изработка на модни додатоци.
Кортикостероид

Кортикостероидите се класа на хемиски супстанции, која ги вклучува стероидните хормони кои се создаваат во адреналниот кортекс кај ’рбетниците како и синтетските аналози на овие хормони. Кортикостероидите се вклучени во широк опсег на физиолошки процеси, вклучувајќи одговор на стресот, имуниот одговор, и регулација на инфламација, метаболизмот на јаглехидрати, катаболизмот на белковини.
Кортикостероидите се делат на:
* Гликокортикоиди
* Минералокортикоиди
861 Аида

861 Аида — привремена ознака 1917 BE, е јаглероден астероид од надворешниот дел на астероидниот појас, со пречник од 67 километри. Откриен е на 22 јануари 1917 година, од германскиот астроном Макс Волф при Хајделбершката опсерваторија во јужна Германија.
Темниот тип C астероид е во орбита околу сонцето на растојание од 2,8–3,5 ае еднаш на секои 5 години и 7 месеци (2.032 денови). Орбитата е наклонета за 8 степени кон рамнината на еклиптиката и има занес од 0,10. Има привремен вртежен период од 10,95 часа и албедо од околу 0,055, според истражувањата изведени со Инфрацрвениот астрономски сателит, ИЦАС, и јапонскиот сателит Акари, кои се засновани и на пресметките од ''Соработна астероидна светлокривна врска''.
Астероидот е наречен ''Аида'', според познатата опера во 4 акта од италијанскиот композитор Џузепе Верди (1813–1901), според кого е наречен астероидот 3975 Верди.
Црвеноушеста желка

Црвеноушеста желка — полуводна желка од семејството на блатните желки (''Emydidae''). Ова е подвид на истоимената црвеноушеста желка (''T. scripta'') и претставува најпопуларна желка-миленик во светот Присутна е како домородно животно во САД и северно Мексико, но денес ја има и на други места поради пуштање во дивина од сопственици. Во многу подрачја важи за инвазивен вид, каде се наметнува врз домородните видови и спаѓа во 100-те најнаметливи доведени видови во светот според Меѓународен сојуз за заштита на природата (МСЗП/IUCN).
1 Поведение
Оваа желка е речиси сосема водно животно, освен кога се сонча и кога положува јајца. На копно е прилично брза, а исто така е и добар пливач. Ловат плен и се обидуваат да го фатат, кога е можно. Се труди да избегне средби со грабливци и луѓе; кога ќе видат непријател, му бегаат со нивното познато „слизнување“.
2 Опис
Новородените желчиња имаат черупка долга околу . Видот се одликува со полов диморфизам во облик на должината — женките растат до , а мажјаците до . Женките не само што се поголеми од мажјаците, туку и имаат посилна челуст. Од друга страна, мажјаците имаат значително подолга и подебела опашка, како и подолги канџи на предните нозе, предвидени за да се држат за черупката на женката кога се парат.
3 Исхрана и размножување
Овие желки се сештојади: се хранат со риби, ракови, со мрша, полноглавци, полжави, разни инсекти и водни растенија. При што младите единки се многу посклони на грабливост од возрасните: како што стареат, желките сè повеќе се хранат со растенија, а сè помалку со месо.
Сезоната на парење се одвива во мај. Женката полага по 2—30 јајца одеднаш, и ова може да се повтори до 5 пати годишно. Црвеноушестата желка достигнува полова зрелност на возраст од 6—8 години. По парењето, на женката понекогаш ѝ требаат неколку недели за да ги положи јајцата, а квачењето трае 60—90 дена.
Фудбалска репрезентација на Англија под 21 година

Фудбалската репрезентација на Англија под 21 година е фудбалска репрезентација на Англија за играчи на возраст до и под 21 година и е контролирана од страна на Англискиот фудбалски сојуз.
Првиот натпревар оваа репрезентација го одиграла на 15 декември 1976 година, на Стадионот Молинју, играјќи 0-0 против Велс.
Репрезентацијата се натпреварува на Европското првенство под 21 година, кое се одржува на секои две години. Досега Англија има две победи на натпреварувањето во 1982 и 1984 година.
1 Настапи на меѓународни натпреварувања
1.1 Европско првенство за играчи под-21 година
Европско првенство за играчи под 21 година, , Квалификации, , Селектор(и)
, , , , , *, , , , , , , , ,
1978, Полуфинале, 4-то од 8, 4, 1, 2, 1, 4, 4, 4, 4, 0, 0, 17, 2, Секстон
1980, Полуфинале, 3-то од 8, 4, 1, 1, 2, 4, 4, 4, 4, 0, 0, 11, 2, Секстон
1982, Шампиони, 1-во од 8, 6, 3, 2, 1, 11, 8, 6, 4, 1, 1, 12, 5, Секстон
1984, Шампиони, 1-во од 8, 6, 5, 0, 1, 13, 3, 6, 5, 0, 1, 13, 4, Секстон
1986, Полуфинале, 4-то од 8, 4, 1, 2, 1, 3, 4, 6, 3, 2, 1, 9, 3, Секстон
1988, Полуфинале, 3-то од 8, 4, 2, 1, 1, 6, 6, 4, 1, 3, 0, 7, 3, Секстон
1990, ''Не се квалификувале'', 6, 4, 1, 1, 10, 5, Секстон
1992, ''Не се квалификувале'', 6, 3, 1, 2, 11, 5, МекМенеми
1994, ''Не се квалификувале'', 10, 4, 3, 3, 20, 8, МекМенеми
1996, ''Не се квалификувале'', 8, 6, 1, 1, 13, 4, Секстон
1998, ''Не се квалификувале'', 10, 6, 3, 1, 11, 5, Тејлор
2000, Групна фаза, 5-то од 8, 3, 1, 0, 2, 6, 4, 9, 8, 0, 1, 26, 3, Тејлор, Рид, Вилкинсон
2002, Групна фаза, 7-мо од 8, 3, 1, 0, 2, 4, 6, 8, 5, 2, 1, 18, 8, Вилкинсон Плат
2004, ''Не се квалификувале'', 8, 3, 2, 3, 14, 10, Плат
2006, ''Не се квалификувале'', 12, 6, 4, 2, 23, 10, Тејлор
2007, Полуфинале, 3-то од 8, 4, 1, 3, 0, 5, 3, 4, 3, 1, 0, 8, 4, Тејлор, Пирс
2009, Финалист, 2-ро од 8, 5, 2, 3, 0, 8, 9, 10, 8, 2, 0, 22, 5, Пирс
2011, Групна фаза, 7-мо од 8, 3, 0, 2, 1, 2, 3, 10, 6, 3, 1, 17, 8, Пирс
2013, Групна фаза, 7-мо од 8, 3, 0, 0, 3, 1, 5, 10, 9, 0, 1, 26, 3, Пирс
2015, Групна фаза, 7-мо од 8, 3, 1, 0, 2, 2, 4, 12, 11, 1, 0, 35, 4, Саутгејт
2017, Полуфинале, 3 од 12, 4, 2, 2, 0, 7, 3, 8, 6, 2, 0, 20, 3, Саутгејт, Бутројд
Вкупно, 2 титули, 14/21, 53, 19, 17, 17, 71, 65, 161, 109, 32, 20, 343, 103
2 Играчи
2.1 Статистика на играчите
2.1.1 Играчи со најмногу настапи
Поз., Играч, Клуб(ови), У-21 настапи
1, Џејмс Милнер, , ,, 46
2, Натаниел Чалоба, ,, 40
3, Нејтн Редмонд, , ,, 38
4, Том Хадлстоун, ,, 33
Фабрис Муамба, ,, 33
6, Џејмс Ворд-Проус, 31
7, Мајкл Мансиен, ,, 30
8, Скот Карсон, ,, 29
Стивен Тејлор, 29
Дани Роуз, 29
Забелешка: ''Клубот или клубовите'' се однесуваат на клубовите за кој играчот играл за времето додека бил У-21 репрезентативец. Играчите во задебелено сè уште имаат право да настапуваат за оваа репрезентација.
2.1.2 Играчи со најмногу постигнати голови
Поз., Играч, Клуб(ови), У-21 голови
1, Алан Ширер, 13
Франсис Џеферс, ,, 13
3, Саидо Бераино, 11
4, Нејтн Редмонд, , ,, 10
5, Дарент Бент, ,, 9
Френк Лампард, 9
Џејм Милнер, , ,, 9
8, Хари Кејн, 8
Марк Хатели, ,, 8
Луис Бејкер, ,, 8
Карл Корт, 8
Аланин трансаминаза

Аланин трансаминаза (ALT) е трансаминаза ензим. Серумското ниво на ALT, серумското ниво на AST (аспартат трансаминаза) и нивниот однос (AST/ALT однос претставуваат биомаркери за функцијата на црниот дроб.
1 Функција
ALT го катализира трансферот на амино групата од L-аланинот на α-кетоглутаратот. Производите на оваа реверзибилна реакција на трансаминација се пируват и L-глутамат.
:L-глутамат + пируват α-кетоглутарат + L-аланин
Нејски мировен договор

Нејски мировен договор — договор потишан на 27 ноември 1919 година во Неј на Сена во близина на Париз, помеѓу земјите победнички во Првата светска војна и Бугарија како претставник на поразените. Договорот стапил во сила на 9 септември 1920 година.
1 Територијални отстапки
Договорот и наложил на Бугарија да отстапи различни територии како поразена страна.
Така, според договорот, Бугарија требало:
* да ја предаде Западна Тракија на Антантата (која пак ја доделила на Грција на конференцијата во Санремо), прекинувајќи го директниот излез на Бугарија во Егејското Море. Размена на население (не било задолжително) следело помеѓу Бугарија и Грција.
* да отстапи површина од 2.563 км<sup>2</sup> на својата западна граница со Кралство СХС.
* да ја врати Добруџа, која според Букурешкиот договор била делумно отстапена на Бугарија и делумно на Централните сили на Романија, со што била вратена границата утврдена со Букурешкиот договор од 1913 година.
* да ја намали својата војска на 20.000 војници.
* да плати репарации од 100 милиони фунти.
* да го признае постоењето на Кралството на Србите, Хрватите и Словенците.
Церемонијата на потпишување била одржана во Градското собрание на градот.
Во Бугарија, резултатите од договорот се популарно познати како ''Втора национална катастрофа''. Подоцна Бугарија ја вратила Јужна Добруја како резултат на договорот од Крајова.
Џејмс Ворд-Проус

Џејмс Ворд-Проус (роден на 1 ноември 1994) — англиски фудбалер, играч од средниот ред на Вест Хем Јунајтед и на англиската репрезентација.
1 Животопис
Ворд-Проус е роден во Портсмут и е син на Џон Ворд-Проус, адвокат од Фарлингтон. Иако членовите на неговото семејство се навивачи на Портсмут, тој им се приклучил на нивните соперници, Саутхемптон на возраст од осум години.
2 Технички одлики
Првенствено игра како внатрешен играч од средниот ред или како десно крило.
3 Кариера
3.1 Клупска кариера
Џејмс Ворд-Проус се приклучил на академијата на Саутхемптон на возраст од осум години, а подоцна бил вклучен во секој натпревар на тимот под-18 години во сезоната 2010-2011 пред да стане редовен член во 2011 година. Својот прв повик за сениорскиот тим Ворд-Проус го добил во октомври 2011 година, кога и го направил своето деби за првиот тим на Саутхемптон на возраст од само 16 години во натпревар од Лига купот против Кристал Палас. Во својот втор старт за клубот, Ворд-Проус го постигнал првиот гол за Саутхемптон во победата со 2-1 над Ковентри Сити помагајќи му на својот тим да се пласира во четвртото коло на ФА Купот. Откако ''светците'' обезбедиле промоција во Премиер лигата во мај 2012 година, Вард-Проус бил еден од четирите "младинци" на кој им бил понуден професионален договор, заедно со Џек Стивенс, Лук Шоу и Калум Чемберс.
На 11 април, го постигнал својот прв гол во Премиер лигата, отворајќи го резултатот од пенал во победата со 2-0 против Хал Сити.
3.2 Репрезентативна кариера
Ворд-Проус ја претставувал Англија на младинско ниво во репрезентациите под 17, под 19, под 20 и под 21 година.
Со репрезентацијата под 21 година во 2015 година, настапил на Европското првенство во Чешка, играјќи само во првиот натпревар од турнирот каде Англија била елиминирана уште во групната фаза.
4 Клупска статистика
''Статистиката е ажурирана на 12 мај 2019.''
Сезона, Клуб, Првенство, Национален куп, Континентален куп, Останати купови, Вкупно
Лига, Наст, Гол, Лига, Наст, Гол, Лига, Наст, Гол, Лига, Наст, Гол, Наст, Гол
2011-2012, Саутхемптон, ФЛЧ, 0, 0, ФАКуп+ЛК, 1+1, 1+0, -, -, -, -, -, -, 2, 1
2012-2013, ПЛ, 15, 0, ФАКуп+ЛК, 1+3, 0, -, -, -, -, -, -, 19, 0
2013-2014, ПЛ, 34, 0, ФА Куп+ЛК, 3+2, 0, -, -, -, -, -, -, 39, 0
2014-2015, ПЛ, 25, 1, ФАКуп+ЛК, 3+2, 0, -, -, -, -, -, -, 30, 1
2015-2016, ПЛ, 33, 2, ФАКуп+ЛК, 1+2, 0, ЛЕ, 3, 0, -, -, -, 38, 2
2016-2017, PL, 30, 4, FACup+CdL, 2+5, 0, UEL, 6, 0, -, -, -, 43, 4
2017-2018, PL, 30, 3, FACup+CdL, 2+1, 1+0, -, -, -, -, -, -, 33, 4
2018-2019, PL, 26, 7, FACup+CdL, 2+1, 0, -, -, -, -, -, -, 29, 7
2019-2020, PL, 38, 5, FACup+CdL, 3+3, 0, -, -, -, -, -, -, 44, 5
2020-2021, PL, 4, 0, FACup+CdL, 0+1, 0, -, -, -, -, -, -, 5, 0
Вкупно во кариерата 235 22 39 2 9 0 - - 283 24
Сузана Тодоровска - Павлоска

Сузана Тодоровска - Павлоска (, - , ) — македонска новинарка.
1 Животопис
Тодоровска Павловска е родена на 30 март 1965 година во Скопје. Дипломирала на Филозофскиот факултет, Институт за психологија, а од 1991 година редовно била вработена во вториот програмски сервис на Македонското Радио. Во 1998 година доаѓа на местото уредник во редакција. Десет години подоцна е назначена за главен и одговорен уредник за вториот програмски сервис – Радио 2, функција која успешно ја извршувала во следните три години. Во центарот на нејзиниот богат новинарски опус беа културните настани, а главен интерес и биле филмската уметност и подвижните слики на кои им го посвети најголемиот дел од својата кариера. Била соработник и на Deutsche Welle. Нејзин сопруг бил Зоран Павлоски, контрабасист. Починала во Скопје на 7 јули 2015 година во сообраќајна несреќа.
Лангбалиг (амт)

Лангбалиг (|Langballig) — општинска заедница во округот Шлезвиг-Фленсбург, во Шлезвиг-Холштајн, Германија. Седиштето на општинската заедница е во Лангбалиг.
Општинската заедница Лангбалиг се состои од следниве општини:
# Долеруп
# Грундхоф
# Лангбалиг
# Мункбраруп
# Рингсберг
# Вес
# Вестерхолц
Автономија (1902)

Автономија (француски: „L’Autonomie”) бил полумесечен орган на Националниот комитет за автономија на Македонија и Албанија во Лондон, со мото: „Македонија на Македонците и Албанија на Албанците“. Се печател во периодот од 10 мај до 15 јули 1902 година. Издавач е организаторот и раководител на Комитетот Стефан Дамчев Македон (од Битолско), а уредник членот на Комитетот А. Лазаревиќ (Чернуцки).
Програмската концепција е објавена во првиот број во вид на меморандум до султанот, каде што во 12 точки се бара: автономија на Македонија (Косовскиот, Битолскиот и Солунскиот вилает) и на Албанија (Скадарскиот и Јанинскиот вилает) под политичка и воена власт на султанот.
Текстовите на петте броја на весникот се објавувани на француски и на англиски јазик, а со првите три броја, како посебен додаток, се печати и се дистрибуира и весникот “Eastern European Review”.
1 Наводи
Аспартат трансаминаза

Аспартат трансаминаза (AST) е трансаминаза ензим кој го катализира реверзибилниот трансфер на α-аминогрупата помеѓу аспартатот и глутаматот. AST ја има во црниот дроб, срцето, скелетните мускули, бубрезите, мозокот и црвените крвни клетки. Серумското ниво на AST, серумското ниво на ALT (аланин трансаминаза) и нивниот однос (AST/ALT однос претставуваат биомаркери за функцијата на црниот дроб.